

**הדלקת דלק מוצק וזיהוי של יסודות**

חומרים לכל קבוצה

1. 4 מבחנות עם תמיסה רוויה של סידן אצטט Ca(CH3CO2)2(aq)
2. 4 מבחנות עם כוהל אתילי C2H5OH 96%
3. 4 כוסות כימיות של 100 מ"ל – בכל אחת מהן אחד מן המלחים הבאים - אשלגן כלורי, נחושת גופרתית, ליתיום כלורי ונתרן כלורי –  **על כל אחת מהן רשומה נוסחת החומר.**
4. כוסית כימית ריקה
5. 2 חצובות
6. 2 רשתות אזבסט ללא חורים
7. גפרורים
8. כפית או ספטולה

מהלך העבודה:

* אספו שער והורידו צעיפים.
* רשמו את שם הניסוי
* תארו את הנוזלים שבמבחנות.
* הניחו כל אחד מלוחות האסבסט - על חצובה אחת.
* שיפכו אל הכוס הריקה **בבת אחת** את תכולתן של **שתי** המבחנות – המבחנה עם תמיסת סידן אצטט + המבחנה אחת של כוהל אתילי .
* ערבבו בעזרת הכפית.
* תארו את התוצר המתקבל.
* העבירו בעזרת הכפית את התוצר אל רשת האסבסט .
* חזרו על הפעולות האלה בשלוש הכוסיות הנותרות – כך שעל כל רשת אסבסט יונחו שתי ערמות.

* שפכו על כל ערמה אחד מן המלחים
* ציינו לעצמכם איזה מלח היה בכל ערימה.
* המתינו לסיום ההכנות של שאר הקבוצות ולכיבוי האור.
* הדליקו את ארבע הערמות והמתינו לסוף הדליקה.
* תארו את המתרחש בכל אחת מן הערמות
* החזירו את הציוד לעגלה ונקו את השולחן
* חזרו למקומכם לקבלת הרקע המדעי לניסוי שהתרחש.